BAY ออกหุ้นกู้ด้อยสิทธิ อายุ 10 ปี ชูดอกเบี้ย 3.9% ขายสถาบัน-รายใหญ่ 21-26 ก.ค.นี้
BAY เตรียมออกหุ้นกู้ด้อยสิทธิ วงเงิน 1.71 หมื่นลบ. อายุ 10 ปี ชูดอกเบี้ย 3.9% ชำระทุก 3 เดือน ขายนักลงทุนสถาบัน-รายใหญ่ ช่วง 21-26 ก.ค.65
BAY เตรียมออกหุ้นกู้ด้อยสิทธิ วงเงิน 1.71 หมื่นลบ. อายุ 10 ปี ชูดอกเบี้ย 3.9% ขายสถาบัน-รายใหญ่ ช่วง 21-26 ก.ค.65
19 ก.ค. 2565

ธนาคารกรุงศรีอยุธยา จำกัด (มหาชน) หรือ BAY เตรียมออกและเสนอขายตราสารด้อยสิทธิเพื่อนับเป็นเงินกองทุนประเภทที่ 2 ครั้งที่ 1/65 มูลค่ารวม 1.71 หมื่นล้านบาท และตราสารฯเพื่อการเสนอขายเพิ่มเติมอีกไม่เกิน 2.9 พันล้านบาท ครบกำหนดไถ่ถอนปี พ.ศ.2575 อายุ 10 ปี
โดยมีอัตราดอกเบี้ยคงที่ 3.90% ชำระดอกเบี้ยทุก 3 เดือน ตลอดอายุของตราสารเงินกองทุนหรือจนกว่าจะมีการไถ่ถอนตราสารเงินกองทุนก่อนกำหนด โดยจะเสนอขายต่อผู้ลงทุนสถาบันและผู้ลงทุนรายใหญ่ ในช่วงระหว่างวันที่ 21-22 และ 25-26 ก.ค.65 ผ่าน BAY
ทั้งนี้ ตราสารเงินกองทุนได้รับการจัดอันดับความน่าเชื่อถือที่ “AA(tha)” แนวโน้มอันดับเครดิตมีเสถียรภาพ โดย บริษัท ฟิทช์ เรทติ้งส์ (ประเทศไทย) จำกัด เมื่อวันที่ 10 มิ.ย.65